זאק אפרון

זאקרי דייוויד אלכסנדר "זאק" אפרון (באנגלית: Zachary David Alexander "Zac" Efron; נולד ב-18 באוקטובר 1987) הוא שחקן קולנוע, מדבב וזמר אמריקאי ממוצא יהודי. מוכר בעיקר בשל השתתפותו בסרטי "היי סקול מיוזיקל" ובסרטי הקומדיה "שכנים" ו"שכנים 2". בנוסף שיחק בסרטים "משמר המפרץ", "האמן הגדול מכולם", "שוב בן 17", "היירספריי", "צ'ארלי סנט קלאוד", "דהירה לניצחון" ו-"העיתונאי" ביוני 2021 זכה אפרון בפרס אמי לבידור בשעות היום על סדרת התעודה אותה הוא מנחה, "זאק אפרון: עם שתי רגליים על הקרקע". אפרון נולד בסן לואיס אוביספו, קליפורניה שבארצות הברית, למשפחה נוצרית בעיקרה, אם כי סבו מצד אביו הוא יהודי, ואפרון מגדיר את עצמו גם כיהודי. אביו, דייוויד אפרון, הוא מהנדס חשמל בתחנת כוח ואמו, סטרלה באסקט, היא עוזרת אדמיניסטרטיבית שעבדה באותה תחנת כוח. לאפרון אח צעיר בשם דילן, ואחות קטנה בשם אוליביה. כאשר היה בן 11, עודד אותו אביו לפתח את כישורי המשחק והשירה שלו, ואפרון לקח שיעורים לפיתוח קול והחל להשתתף בהצגות תיאטרון מקומיות כגון "פיטר פן", "חנות קטנה ומטריפה" ו"איש המוזיקה". בשנים 2000–2001 שיחק בתיאטרון קהילתי בסנטה מריה, קליפורניה. לאחר מכן מליצה עליו המורה לדרמה לסוכנות השחקנים Creative Artists Agency שממוקמת בלוס אנג'לס ואלה החליטו להחתים אותו. את לימודיו התיכוניים סיים בתיכון ארויו גרנדה בשנת 2006, ואחרי זה התקבל לאוניברסיטת דרום קליפורניה אך לבסוף החליט לא להירשם. אפרון החל לשחק ב-2002 בתפקידי אורח בסדרות "פיירפליי" ו-"ER". ב-2004 הופיע בתפקיד חוזר בסדרה "סאמרלנד" ובשנת 2005 הופיע בתפקיד ראשי בסרט "דהירה לניצחון". פריצתו של אפרון התרחשה בשנת 2006 בסרט המוזיקלי של ערוץ דיסני "היי סקול מיוזיקל" בתפקיד "טרוי בולטון" ובמחזמר בשם זהה בו זכה אפרון לביקורות חיוביות. הסרט עצמו הפך ללהיט וגם הפסקול של הסרט, כאשר בשבוע אחד חמישה שירים הצליחו להיכנס למצעדי הבילבורד בו זמנית, הישג נדיר ביותר. בשנת 2007 אפרון כיכב בתור לינק לארקין בסרט המוזיקלי "היירספריי" המבוסס על הסרט באותו שם, וכן שב לתפקידו כטרוי בולטון בסרט "היי סקול מיוזיקל 2". כמו כן כיכב בקליפ של ונסה הדג'נס לשיר "Say OK". בשנת 2008 שב לגלם את הדמות המזוהה ביותר עמו, טרוי בולטון בסרט השלישי בסדרה "היי סקול מיוזיקל 3", אך הפעם בשונה לקודמיו, הופץ בבתי הקולנוע ולא יועד לערוץ דיסני. בהמשך שנה זו, שיחק בסרט הדרמה התקופתי של ריצ'רד לינקלייטר "אני ואורסון ולס". בשנת 2009 אפרון השתתף לצד מת'יו פרי בסרט הקומדיה "שוב בן 17". בשנת 2010 כיכב בסרט הדרמה "צ'ארלי סנט קלאוד". בשנת 2012 כיכב אפרון בסרט "העיתונאי" לצד ניקול קידמן, באותה שנה כיכב גם בסרט שבו השתתפו שלל כוכבים "סילבסטר בניו יורק", שיחק לצד דניס קווייד בסרט "בכל מחיר" ובסרט המבוסס על הרומן מאת ניקולס ספארקס, "בר מזל", ובנוסף דיבב את דמותו של טד בסרט ההנפשה "הלורקס". בשנת 2013 הופיע בסרט הפשע "פארקלנד". ב-2014 הופיע בתפקיד הראשי בסרטים "הדייט שהביך אותי" ו"שכנים". בשנת 2015 הופיע אפרון בסרט ״אנחנו החברים שלכם״ בתפקיד הראשי קול קרטר. בשנת 2016 הופיע אפרון בסרטים "סבא בהפרעה" לצידו של רוברט דה נירו, בסרט ההמשך לסרט "שכנים" שגרף ביקורות מעולות - "שכנים 2", ובסרט "מייק ודייב מחפשים דייט" לצידם של אדם דווין ואנה קנדריק. בשנת 2017 הופיע לצד דוויין ג'ונסון בסרט הפעולה "משמר המפרץ", המבוסס על הסדרה בעלת אותו שם. בפברואר 2017 החל לדגמן לחברת האופנה הגרמנית הוגו בוס לפרסום בושם הנושא את שמו. באותה שנה שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו. בהמשך השנה שיחק בסרט המוזיקלי "האמן הגדול מכולם" בכיכובו של יו ג'קמן, המגולל את הדרך בה פי. טי. ברנום יצר את "קרקס האחים רינגלינג וברנום את ביילי" והקנה לעצמו שם עולמי. בשנת 2019 שיחק בתפקיד הראשי בסרט של נטפליקס "משפטו של טד בנדי", המבוסס על חייו של הרוצח הסדרתי טד בנדי. ביולי 2020 יצאה בנטפליקס סדרת התעודה "זאק אפרון: עם שתי רגליים על הקרקע", אותה מגיש אפרון. ב-2021 זכתה הסדרה בפרס אמי לבידור בשעות היום. ב-2023 כיכב בסרט "המתאבקים" ובו גילם את דמותו של המתאבק קווין ואן אריק. בשנת 2010 הקים אפרון חברת הפקות משלו תחת האחים וורנר, "Ninjas Runnin' Wild". החברה לקחה חלק בהפקת סרטיו "הדייט שהביך אותי", "סבא בהפרעה" ו"משפטו של טד בנדי". בשנת 2019, אחיו של אפרון, דילן, הממלא גם תפקיד בחברה, הצהיר כי חברת ההפקות החלו לייצר יותר תוכן דיגיטלי בנוסף לעבודת הקולנוע המסורתית שלהם. בשנים 2007–2010 היה במערכת יחסים עם השחקנית ונסה הדג'נס, אותה הכיר על סט "היי סקול מיוזיקל". בספטמבר 2014 החל במערכת יחסים עם הדוגמנית סאמי מירו, ובאפריל 2016 השניים נפרדו. בשנת 2020 יצא עם הדוגמנית האוסטרלית ונסה וולדרז, ובאפריל 2021 השניים נפרדו לאחר זוגיות של עשרה חודשים. אפרון פנה לטיפול פסיכולוגי בתחילת 2013 לאחר שנאבק באלכוהוליזם ושימוש בסמים. הוא פיכח מאז יוני 2013. סיפר ב-2019 שהוא עושה מדיטציה טרנסצנדנטלית. זאק אפרון, ברשת החברתית פייסבוק זאק אפרון, ברשת החברתית אקס (טוויטר) זאק אפרון, ברשת החברתית אינסטגרם זאק אפרון, במסד הנתונים הקולנועיים IMDb (באנגלית) זאק אפרון, באתר "אידיבי", מאגר הידע העברי לקולנוע ישראלי ועולמי זאק אפרון, באתר AllMovie (באנגלית) זאק אפרון, באתר Rotten Tomatoes (באנגלית) זאק אפרון, באתר Box Office Mojo (באנגלית) זאק אפרון, באתר Metacritic (באנגלית) זאק אפרון, במסד הנתונים הקולנועיים KinoPoisk (ברוסית) זאק אפרון, באתר ספוטיפיי זאק אפרון, באתר סאונדקלאוד (באנגלית) זאק אפרון, באתר Last.fm (באנגלית) זאק אפרון, באתר AllMusic (באנגלית) זאק אפרון, באתר MusicBrainz (באנגלית) זאק אפרון, באתר דיזר זאק אפרון, באתר Yandex.Music (ברוסית) זאק אפרון, באתר Discogs (באנגלית) זאק אפרון, באתר Songkick (באנגלית) זאק אפרון, באתר Genius זאק אפרון, באתר SecondHandSongs זאק אפרון, באתר בילבורד (באנגלית) רותה קופפר, עכבר העיר אונליין, זאק אפרון: להתראות נעורים, שלום מעריצות, באתר הארץ, 16 באפריל 2009 נמרוד דביר, סת' רוגן: "יש בזאק אפרון משהו מפחיד", באתר ynet, 15 במאי 2014 פרופיל זאק אפרון באתר EthnicCelebs Zac Efron Flashes Penis on Twitter, Zac states: "Here's a bombshell: I'm Jewish... I very much am [Jewish], look up "Efron"" Bloom, Nate (12 בספטמבר 2012). "Easier to Catch (On-Demand)". The American Israelite. אורכב מ-המקור ב-2014-07-28. נבדק ב-22 ביולי 2014. {{cite news}}: (עזרה) Extremely Wicked